Къэбэрдей-Балъкъэр Республикэм и Iэтащхьэ КIуэкIуэ Казбек Хэкум и хъумакIуэм и махуэм теухуа и хъуэхъу
ПщIэ зыхуэсщI дзэ къулыкъущIэхэ!
Хэку зауэшхуэм, IэщэкIэ ЗэщIэузэда къарухэм я ветеран лъапIэхэ!
Хэкум и хъумакIуэм и махуэмкIэ си гуапэу сынывохъуэхъу!
Мы гуфIэгъуэ махуэм дэ догъэлъапIэ частхэм, соединенэхэм зи къулыкъур щезыхьэкI, къэралым и шынагъуэншагъэр къызэзыгъэпэщ, цIыхухэм я мамыр гъащIэр зыхъумэ, хэкур фIыуэ лъагъуным пыщIа Iуэхухэр махуэ къэс пхызыгъэкI псори. ФIыщIэ хэха яхудощI икIи ди щхьэр яхудогъэщхъ Хэку зауэшхуэм и ветеранхэу ди Хэкум и хуитыныгъэмрэ щхьэхуитыныгъэмрэ зыхъумахэм. Ахэр щхьэмыгъазэу, къикIуэт ямыIэу бийм зэрыпэщIэтар ди Хэку лъапIэм хуэпэжу щытынымкIэ мыкIуэдыжын щапхъэщ.
Урысейм зыхъумэжыныгъэмкIэ бгъэдэлъ лъэщагъыр нэхъри гъэбыдэныр, ди цIыхубэр зэкъуэгъэувэныр, дэтхэнэ зыри хьэлэлу и лэжьыгъэм пэрытыныр дыщалъхуа Къэбэрдей-Балъкъэрыр, зэрыщыту ди Хэкур адэкIи ефIэкIуэнымрэ гъэгъэнымкIэ шэсыпIэу зэрыщытым шэч къытесхьэркъым.
Фи щхьэкIэ фэ, фи благъэхэмрэ фи Iыхьлыхэмрэ узыншагъэ, насып, ефIэкIуэныгъэ фиIэну си гуапэщ.
